|  |  |
| --- | --- |
| **F:\ΙΝΕΔΙΒΙΜ\εταιρικη ταυτοτητα\footer-logo-el.jpg** | **Ίδρυμα Νεολαίας και Διά Βίου Μάθησης**  **Αχαρνών 417 & Κοκκινάκη, 11143 Αθήνα**  [**www.inedivim.gr**](http://www.inedivim.gr) |

**Δ Ε Λ Τ Ι Ο Τ Υ Π Ο Υ**

Αθήνα, 20/5/2022

**Θέμα: Πρόσκληση συμμετοχής σε επιδοτούμενο πρόγραμμα για την «Ενίσχυση και ανάπτυξη των ηγετικών και διευθυντικών δεξιοτήτων των εργαζόμενων γυναικών στον Ιδιωτικό τομέα της Οικονομίας»**

Το Ίδρυμα Νεολαίας και Δια Βίου Μάθησης (Ι.ΝΕ.ΔΙ.ΒΙ.Μ), στο πλαίσιο της Πράξης: **«Ενίσχυση και ανάπτυξη των ηγετικών και διευθυντικών δεξιοτήτων των εργαζομένων γυναικών στον Ιδιωτικό τομέα της Οικονομίας»** με Κωδικό ΟΠΣ 5063845, η οποία συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Ε.Π. «Ανταγωνιστικότητα Επιχειρηματικότητα και Καινοτομία 2014-2020», προσκαλεί τις ενδιαφερόμενες που ανήκουν στις περιφέρειες: Ν. Αιγαίου, Δυτικής Μακεδονίας, Ιονίων Νήσων, Πελοποννήσου, Β. Αιγαίου και Κρήτης, να υποβάλουν αίτηση για τη συμμετοχή τους στο Πρόγραμμα: «Διάγνωση των εκπαιδευτικών αναγκών, συμβουλευτική καθοδήγηση κατάρτιση και πιστοποίηση δεξιοτήτων και ικανοτήτων των ωφελουμένων - Βιωματικά εργαστήρια (coaching)».

**Δικαίωμα συμμετοχής** **στην Πράξη έχουν αποκλειστικά οι** **γυναίκες εργαζόμενες του Ιδιωτικού τομέα της Οικονομίας.**

**Το Έργο αφορά σε** υπηρεσίες Συμβουλευτικής, Κατάρτισης, Βιωματικών εργαστηρίων (coaching) και Πιστοποίησης σε **5.490** **ωφελούμενες**, οι οποίες περιλαμβάνουν:

* Παροχή υπηρεσιών επαγγελματικής συμβουλευτικής υποστήριξης στις ωφελούμενες μέσω ατομικών συνεδριών (6 συνεδρίες ανά ωφελούμενη)
* Υλοποίηση στοχευμένων προγραμμάτων συνεχιζόμενης επαγγελματικής κατάρτισης, διάρκειας 100 ωρών
* Υλοποίηση βιωματικών εργαστηρίων που ενισχύουν τη γνώση όλων των πτυχών του εαυτού και συμβάλλουν στην αυτοβελτίωση
* Πιστοποίηση γνώσεων και δεξιοτήτων σύμφωνα με το διεθνές πρότυπο ISO 17024 ή τον ΕΟΠΠΕΠ
* **Εκπαιδευτικό Επίδομα: 100 ώρες κατάρτισης x 5,00 € = 500,00 €**

**Για περισσότερες πληροφορίες μπορείτε να επισκεφτείτε την ιστοσελίδα:** <https://womenleaders.inedivim.gr>

